JohanHeinsen/ENO huggingface dataset:
Viborger Samler, 1848-11-14
Efter Beretninger fra Wiener=Neustadt have Forstæderne Leopoldstadt, Jagerzeile, Weisgarder, Landstrasse, Wieden, Lerchenfeld, Schottenfeld, Rosau og Mariahil lidt langt mere end det egentlige Wien. J det Jndre af Staden ere kun 5 a 6 Huse ødelagte. Heftigst var Kampen og Militairets Raseri ved Angrebet paa den høie, barricaderede nye "Burgthor; thi der faldt 11 Officerer og over 100 Menige og man maatte sprænge Barricaden med Kanoner. Paa en beundringsværdig Maade skal Militairet her have viist Foragt for Døden, og det der anrettede Blodbad var frygteligt. Om Fegtningen imellem Ungarerne og de keiserlige Tropper erfarer man at foruden mange Officierer gik ogsaa en Deel af det ungarske Artillerie over til de Keiserliges Faner.
Viborger Samler, 1848-11-14
Prager-Zeit. af 4de Novbr. melder, at Pragerdeputationen var Dagen i Forveien vendt tilbage fra Ollmütz; den har udtalt sin særdeles Tilfredshed med Hensyn til den Modtagelse, der blev den tildeel af hele den keiserl. Familie, hos hvis enkelte Medlemmer den havde Audients.
Viborger Samler, 1848-11-14
Keiseren skal have lovet Deputationen, at Wiens Befolkning ikke vil blive underkastet Krigslovens strenge Bud.
Viborger Samler, 1848-11-14
Fra Grätz meldes, at General Dahlen har den 29de Octbr. med 16,000 Md. besat Mur-Øen imellem Drau og Mur, og at han derfra, i Forening med Gen. Nu gent, der staaer i Spidsen for 8000 Md., vil operere videre imod Pesth. Fyrsten af Windisch Grätz har bevilget de i den ungarske Hær tjenende keiserlige Officerer en 14 Dages Frist for atter at indtræde i den østerrigske Hær, i modsat Tilfælde casseres de. Allerede den 5te Novbr. var et østerrigsk Troppecorps rykket ud af Wien for at tugte de ungarske Jnsurgenter; fra Galizien, Siebenbürgen og Kroatien rykke ligeledes Tropper frem for at understøtte Keiseren imod de rebelske Magvarer, Kampen vil maaskee blive fortvivlet. Ungarerne have under Livsstraf forbudt Udførslen af Levnetsmidler til Østerrig. Hvilken enorm Dyrtid maa denne fordærvelige Krig fremkalde, som afskærer Pulsaaren paa den østerrigske Jndustrie, da Ungarn er Østerrigs Kornkammer og Fedevarer, der ellers indførtes i de største Qvantiteter fra Donaufyrstendømmerne, ikke længere kunne transporteres, da hverken Dampskibe eller andre Communicationsmidler kunne afbenyttes, og store Uroligheder rase i Moldau og Wallachiet, hvor Nød, Elendighed og Qvægsyge hersker.
Viborger Samler, 1848-11-14
Antallet af de Faldne i Forstæderne og i det egentlige Wien lader sig endnu ikke bestemme. Omtrentlig skulle 5000 være faldne i Alt. "Brem. Zeit." siger: "Der skal være en tydsk Gesandt i London, men Preussen vil ikke tilbagekalde sin Gesandt. Hvad skeer, Centralmagten udnævner den preussiske Gesandt Bunsen, til tydsk Gesandt. Men da denne Chevalier endnu vedbliver at fungere som preussisk Gesandt, saa stilles Baron Stockmar ved Siden af ham for at værne om de tydske Jnteresser i de ikke faa Tilfælde, i hvilke Riddernes tydske og preussiske Samvittighed maatte geraade i Strid med hinanden.
Viborger Samler, 1848-11-14
J Rigsforsamlingens Møde i Frankfurt den 6te Novbr. meddeelte Rigsminister Schmerling, at Rigsministeriet finder sig beføiet til at ansee Berliner Nationalforsamlingens, under 23de October tagne, Beslutning som ikke fattet (nicht ergangen), samt at det med Hensyn til Posen vil ufortøvet ved General Schafer lade foretage Demarcationsarbeidet for saaledes at medvirke til Fuldbyrdelsen af den tydske Rigsdags Beslutning af 27de Juli. Hamborg, den 9de Novbr. Raadet bekjendtgjør, at da paa Grund af den nu meget betydelige Aftagen af Epidemien Læge=Vagten i Lægeforeningens Locale ikke mere vil finde Sted, saa udtaler Raadet sin Tak til de Herrer Læger, som under Epidemien have sluttet sig til Læge=Vagterne, for deres patriotiske og uegennyttige Opoffrelse med Hensyn til disse Vagters Besørgelse.
Viborger Samler, 1848-11-14
Jndenlandske Efterretninger. Efter hvad Rygtet fortæller – hedder det fra Kjøbenhavn i L. F. A." skulle de ministerielle Meddelelser, til Rigsdagen angaaende den slesvigske Sag have været af mindre end behagelig Natur, og have gjort et nedslaaende Jndtryk paa Forsamlingen; den eneste af Stormagterne, som har viist nogen Jnteresse for Danmark, skal, mærkværdigt nok, være Frankerig; England derimod, som man jo kunde vente af denne Kræmmerstat, skal have viist megen Lunkenhed, og dets Noter skulle ofte være affattede i et fornærmeligt Sprog; Rusland holder paa status quo ante; denne Magt kjender ingen anden Grændse for Danmark end Elben, men den administrative Forbindelse mellem Hertugdømmerne skal opretholdes; thi i Ruslands Øine er der slet ingen Forandringer foregaaet i Tydskland.
Viborger Samler, 1848-11-14
(Ab. Av. Correspd. skriver fra Kbhvn, den 11te Ds.)
Viborger Samler, 1848-11-14
Da Rigsforsamlingen først holder ordinairt offentligt Møde paa Tirsdag, blev det, paa Foranledning i det hemmelige Møde idag, besluttet at der paa Mandag skal holdes extraordinairt offentligt Møde for at være forberedt paa at modtage Meddelelser om Ministercrisens Udfald. – J Diætspørgsmaalet har Udvalget (Proc. Aagaard, Bang, Drewsen sen., Høier og With) indstillet at der tilstaaes Rigsdagsmændene de samme Diæter, som tidligere vare bestemte for Medlemmerne af Provindsialstændernes Forsamlinger, nemlig 4 Rbd. dagligen; og at Rigsdagsmændenes Reiseomkostninger erstattes efter indgiven, af Forsamlingens Formand bifaldet og anviist, Regning. Skjøndt det ministerielle Udkast til Grundloven i flere væsentlige Puncter ikke kan tilfredsstille de conseqvente Democrater – vi fremhæve Jndskrænkninger i Valgretten og Bestemmelserne om Landsthinget – er det unægteligt bygget paa et democratisk Grundlag og langt friere, end man kunde vente efter de Kjendsgierninger, der haves fra Ministrenes tidligere politiske Liv. "Kbhposten" forklarer dette deraf, at Ministeriet har fundet det nødvendigt at speculere i andre Affairer", siden det ikke har været istand til at svare til de Forventninger, som Casinoprogrammet havde vakt. J samme Blad hedder det: Et ubehageligt Jndtryk gjør det, naar der i Grundlovndkastet tilstaaes, Kongen (9: i dette Tilfælde de vedkommende Ministre) Ret til uden Lov og Dom at afsætte og forflytte Embedsmænd (dette er rigtignok ogsaa tilstaaet Ministeriet i andre constitutionelle Lande) (§ 21). Aabenbart er denne Forholdsregel beregnet paa at skabe, hvad man kalder en stærk Regjering, det er almægtige Ministre med et slavisk Embedspersonale under sig. Embedstanden har været lidt nok anseet for Uafhængighed under den gamle absolutistiske Regjeringsform; men den vilde faae Naadestødet under den ministerielle Vilkaarlighed; medens altsaa Nationen skulde hæve sig under en fri Forfatning, skulde Embedsstanden, "Jntelligentsen", i samme Forhold nedværdiges, saa at man tilsidst maatte fordre en Lov, som udelukkede den fra Valgbarhed til Rigsdagen. J Sandhed Ministeren har Midler nok til at tvinge den gjenstridige Embedsmand, uden han just behøver at have Haand og Hals over ham, saaledes som Udkastet fordrer. Det er Gui(Hp. Av.) zots System.
Viborger Samler, 1848-11-14
Kbhposten, bemærker om det Rigsforsamlingen forelagte Lovudkast om almindelig Værnepligt: "Det er omtrent den hidtilværende Conskription til Armeen, man uden videre vil paalægge Kjøbenhavn og de øvrige Kjøbstæder; Udskrivningen ved Septemberloven, som kun var en Mundsmag derpaa, er extra forbeholdt i en af Udkastets Paragrapher." Som et ikke umærkeligt Punct i Finantsministerens Skildring i Rigsforsamlingen af Oprørernes og deres Fællers Fremgangsmaade ved Usurpering af offentlige Pengemidler kan anføres: at man ved Oprørets Udbrud, havde anmodet Statsr. Bauer i Altona om at conservere den altonaiske Mynts Contantbeholdning hos sig, men at han vægrede sig herved af Hensyn til sin personlige Sikkerhed. To Dage derefter overtog han imidlertid Opbevaringen af denne Beholdning for – den oprørske Regiering. (Ab. Av.)
Viborger Samler, 1848-11-14
Vor Gesandt i London, der i nogen Tid har opholdt sig her i Kbhvn, som man sagde for at indlede mindelig Fredsslutning imod Tydskland, er i Løverdags paa et kal Dampskib afgaaet til Sverrig. (N. Posteft.)
Viborger Samler, 1848-11-14
Efter Forlydende agter Grev Knuth, vor Udenrigsminister, at trække sig tilbage fra Forretninger, som frembøde Vanskeligheder, han ikke saae sig istand til at overkomme.
Viborger Samler, 1848-11-14
Til Marineministeriet er fra Chefen for Corvetten"Valkyrien", Capitain Secher, indkommen Rapport, dateret den 2den August tilankers paa Batavia Rhed. –
Viborger Samler, 1848-11-14
Efterat være ankommen til Singapore d. 6te Juli afgik Corvetten derfra den 11te f. M. gjennem Nion- og Banco-Stræderne til Batavia, hvor den ankrede den 30te Juli og hvorfra Chefen agtede atter at afseile den 3die August. Med Undtagelse af enkelte Sygdomstilfælde blandt de i Penang ombordtagne Folk og et Dødsfald den 11te Juli, nemlig Hulgast Johan Georg Kruse, af 1ste Div. 1ste Comp., har Sundhedstilstanden ombord været meget god. (Bl. Td.) Første Jægercorps, som med saamegen Bravour har deeltaget i næsten alle Affairerne, er nu ogsaa ankommet til Kbhavn for at ligge i Garnison i Castellet. Den de Militaire under Krigen tilstaaede Fritagelse for Porto og Gebyhrers Erlæggelse af Breve og Penge er nu af den kgl. Generalpostdirection ophævet; dog er den indtil videre tilstaaet Underklasserne af Land- og Søetaten, nemlig Underofficierer, Menige og Spillemænd samt de med disse i Klasse staaende Militaire, uden Hensyn til Afstanden mellem Afsendelses- og Modtagelsestedet, en Begunstigelse ved en nedsat Porto af 4 s. pr. et enkelt Brev af 3/4 Lods Vægt til eller fra disse Militaire; dog i sidstnævnte Tilfælde paa den Betingelse, at Brevene indleveres paa Postcontoirerne gjennem Compagniet, Eskadronen eller den Afdeling hvortil Afsenderen hører og at derpaa Brevets Forseglings Side gives Paategning om ved hvilken Bataillon, Corps eller Regiment, Compagni eller Eskadron Afsenderen staaer, saavelsom Underofficierens Navn eller den Meniges Nummer.
Viborger Samler, 1848-11-14
Hemp. Av., meddeler fra Kjøbenhavn af 6te Novbr.: Her er Taleom at faae Frihavn ved at afsondre en Deel af Christianshavn fra den øvrige Stad, saa at derikke blot kunde være et udvidet Creditoplag for ufortoldede Varer, men tillige Vareudsalg og Fabrikanlæg af slige ligesom ved Hambros Plads. Blev der meere directe Handel og Dampskibsfart ved Hjerting, kunde den lille Øe ligeoverfor benyttes paa en lignende Maade. – Her er og Tale om at faae en Navigationsskole indrettet i Svendborg til at danne Søfolk, saa at de fra Omegnen kunde tage Styrmandsexamen der istedenfor i Tønningen, og at Søfolk fra det Slesvigske kunde der finde et Forenings punct i dansk Jnteresse. De maatte der kunne uddanne sig i Sprogene, navnlig, Engelsk. Der maatte og gives Skibsbyggerne Leilighed til at uddanne sig, navnlig i Tegning. Svendborg var og det meest passende Sted for den danske Kanonflotille. Søofficerer derved kunde tillige være Lærere ved Navigationsskolen. Man maatte ønske, at Communebestyrelsen i Svendborg vilde tage Jnitiativet i denne Sag, at Søofficiererne der vilde henvende sig til Marineministeren derom, Lærerne til Underviisnings ministeren. Professor Hjort i Sorø har allerede indgivet Forslag til denne om denne Sag. - Her er en stor Misfornøielse blandt de slesvigske Flygtninge. De ere som fortvivlede og rasende Mennesker. De mene, at der bliver gjort saa lidet for dem fra Bestyrelsens Side, at de ikke engang vises venlig Jmodekommen og Opmærksomhed. De have kun liden Tro til, at Vaabenstilstanden vil blive benyttet til at forberede en bedre Tilstand. Her mærkes saalidet til Plan, Taktik og Ledelse i denne Retning."
Viborger Samler, 1848-11-14
Af de i Bremen udkomne Actenstücke zur Schleswig Holsteinischen Frage, fremgaaer, at de preussiske og frankfurtske Diplomater allerede for den 26de August have erklæret sig mod en Statsgrundlovs Affattelse for Hertugdømmerne. Saaledes bemærkede Camphausen den 12te Aug. i en Skrivelse til Rigsminister Heckscher: 2) at Tidspunctet til legislative og constituerende Forholdsregler ikke synes at være kommet i Hertugdommerne, og beat det neppe vilde være paafaldende, om Danmark protesterede imod ethvert Skridt af den tilsigtede Forsamling, ja imod den hele Stilling, som den vilde indtage. Saasnart Hr. Heckscher havde modtaget denne Meddelelse skrev han derom til Understatssecretair Gagern, og det meget alvorligt. Vi have ogsaa besluttet os hertil, fordi man hører, at den forestaaende constituerede (slesv.-holst.) Forsamling skal have i Værk at antage et Forfatnings Udkast reent paa Slump (in Bausch und Bogen), altsaa en Slags Overrumpling af hele Spørgsmaalet ved Beslutninger, som vilde gjøre Vaabenstilstanden umulig. Beslutninger af denne Art kunne vi umuligen regne til de Love og Forordninger, hvis Opretholdelse vi forlange" Men denne Umulighed ville alligevel de 5 Herrer Regenter nu forsøge at gjøre mulig!) "Saadanne Beslutninger, som vilde gjøre os mistænkte for ikke at handle bona side imod Danmark, kunne vi paa ingen Maade tage i Beskyttelse". (Denne hele Passus skulde Hr. Stedmann lade opslaae paa Gadehjørnerne i Slesvig, Rendsborg og Kield. (Kbhpst.)
Viborger Samler, 1848-11-14
Det norske "Morgenblad, griber med sær Fornøielse enhver Leilighed til at beskylde os for Utaknemmelighed og Uhøflighed imod de Norske, der som Frivillige have tjent i den danske Armee i denne Sommer. Man er endog gaaet til den Yderlighed, at ville finde en Yttring af den formeentligen imod dem herskende Stemning deri, at en eller anden af dem ved en Samtale med Krigsministeren ikke troer at have erholdt saa mange Lovtaler, som han har anseet sig berettiget til. Man skulde dog vel aldrig - bemærker Fædrelandet, – søge Grunden til de fremsatte Klager hos en enkelt norsk Frivillig, der engang tilskrev selve Krigsministeren et Brev, hvor han - under en ikke utydeligt paapeget Trusel om at ville benytte sin formeentlige literaire Jndflydelse i Norge til at hævne sig, hvis hans Ønske ikke opfyldtes – forlangte at avancere uden at have opfyldt den derfor fastsatte Regel, at erhverve en Anbefaling fra sin Chef, en Fremgangsmaade, for hvilken han – i Betragtning af, at han var en Fremmed – slap med en Jrettesættelse.
Viborger Samler, 1848-11-14
Man lover sig meget af den unge 16aarige Skuespillerinde Jfr. Fischer (fra Færøerne), som med det Første vil optræde i Fru Heibergs Roller og debutere som Dronningen paa 16 Aar. – En ny Sangerinde, Jfr. Kieler, siges ogsaa snart at skulle optræde, ligesaa en Sanger, Typograph Schmidt, hvis Tenor roses meget. (Ab. A.)
Viborger Samler, 1848-11-14
Fra dHrr. Hofbager Bruun og Albechs Bagerier i Kjøbenhavn og fra flere Udsalgsteder vil den bedste Sort Hvedebrød nu blive solgt til 6 Rbs. pr. Pd. og (Brl. Td.) 3 Rbs. pr. halvt Pund Brød.
Viborger Samler, 1848-11-14
J disse Dage circulerer der forskjellige Rygter om en fra Krigsministeren indløben Ordre, at Armeen skulde holde sig marschfærdig osv. Det Hele indskrænker sig til, at Ministeriet har befalet Lægdsforstanderne at optage nøiagtige Lister over alle Hjempermitteredes Opholdsted m.m., for at disse i paakommende Tilfælde øieblikkelig kunne modtage Ordre til Afmarsch. Om noget Vinterfelttog er der aldeles ingen Tale eller Tanke. (Fyens Av.)
Viborger Samler, 1848-11-14
Hertugen af Augustenborgs Ankomst til Gravensteen, fandt Sted den 3die Novbr. Uagtet de til alle Sider udstedte Opfordringer havde ikkun 150 Personer indfundet sig, for at modtage ham og hans Familie i Holbi Kro, hvorfra han ledsagedes til Slottet. J Flækken vare de Tydsksindedes Huse illuminerede; men hele Jndtogshøitideligheden gjorde et uhyggeligt Jndtryk. Der siges, at Hertugen vil opholde sig der i nogle Uger, men at hans Familie vil forblive der hele Vinteren. (F. Av.)
Viborger Samler, 1848-11-14
Alt. Mercur, meddeler, at ifølge et Rygte ville nogle af Landsforsamlingens Medlemmer sende en Petition til London (!), som skulde have til Hensigt at udvirke An erkjendelsen af Hertugdømmernes vedvarende Forening, selv hvis Holsteen derved maatte træde ud af det tydske Forbund. "Alt. Merc." mener, at der vistnok ere Mange i Slesvig, som sympathisere med et saadant Andragende, men at Holstenerne derimod ingenlunde vilde være tilfredse dermed, samt at en saadan Petition vilde skade Hertugdømmernes Sag meget. Efter Privatmeddelelse til Nørre. Tid." skal der have constitueret sig en Regjering i Kiel, som har proclameret Staten Slesvigholstein uafhængig af Danmark. Vi ville snart erfare, hvorvidt denne Efterretning er paalidelig.
Viborger Samler, 1848-11-14
Af et Brev fra Redact, Fischer, dat. Sønderborg, den 6te De. "Det sidste Vagtmandskab er den 4de ds. trukket tilbage fra Sundevedkysten. Endeel hjemforlovede Soldater af 10de Liniebataillon, der som bekjendt rekrut teres paa Als og i Mellemslesvig, ere i disse Dage ankomne til deres Hjemsteder. Et Par Bønder fra det Sundevedske, som jeg talte med igaar, udtalte sig med Bekymring over at det hjemforlovede Mandskab var udsat for at blive reqvireret til Rendsborg; thi endnu vedbliver Oprørsregjeringen at udstede befalinger til det vaabendygtige Mandskab i Slesvig om at møde under Oprørets Fane, og derfor ere ogsaa for to Dage siden atter nogle Flygtninge ankomne her til Øen." (Flyst.)
Viborger Samler, 1848-11-14
Fra Nordslesvig hedder det, at den nye Regjering skal efter Sigende pønse paa at opstille en Militair=Cordon langs med den nørrejydske Grændse, rimeligviis for at spærre al Forbindelse med Danmark. (Hp. A.) Som et smukt Beviis paa det Forhold, der finder Sted mellem Officieren og den Menige, glæder det os at kunne anføre, at 11te Bataillons 1ste Compagni ved Ankomsten hertil Byen overrakte Compagnichefen, Hr. Capitain, Ridder v. Færch, en smuk Present i Sølvtøi, som et Udtryk af den Kjærlighed og Agtelse, han har erhvervet sig i den Tid, han har staaet ved Compagniet som Premierlieutenant og Chef. (Aalb. Av.)
Viborger Samler, 1848-11-14
Ved allerh. Resolution er bevilget, at der ved den videnskabelige Realskole i Aarhuus maae oprettes 12 Gratistpladse, hvortil Skolens Disciple gives Adgang under samme Betingelser, som ere foreskrevne for de lærde Skolers (Aarh. Av.) Disciple.
Viborger Samler, 1848-11-14
Strubehosten grasserer i denne Tid stærkt i Aarhuus Egnen, og een Familie har saaledes i 14 Dage mistet 5 Børn af denne Sygdom.
Viborger Samler, 1848-11-14
5te Reservebataillons 4de Compagni have i Thisted forinden sammes Hjempermittering overrakt dets Commandeur, Capt. v. Kohl, en meget smuk og værdifuld Sølv kaffekande med en af Mandskabet forfattet Jnskription, ledsaget af en af samtlige Underofficerer underskrevet Skrivelse, som Beviis paa Compagniets Kjærlighed. Ligeledes overraktes Lieutenant v. Freisleben en smuk Guldring til Erindring om Compagniet. (Thist. Av.)
Viborger Samler, 1848-11-14
Fra Laastrup og Skals Sogne i Viborg Amt er til Centralcomiteen for Saarede og Faldnes Efterladte indsendt 30 Rbd. 24 s.
Viborger Samler, 1848-11-14
Ordensdecorationer. Under 6te November har Hs. Majestæt allernaadigst tilladt Hans Excellence Premier- og Finantsminister Greve A. W. Moltke til Grevskabet Bregentved at anlægge og bære den ham af Hans Majestæt Kongen af Sverrig og Norge tildeelte Decoration som Ridder af Seraphimmer=Ordenen. Under 8de November har Hs. Majestæt allernaadigst tilladt Kammerherre og Hofjægermester, Baron F. C. v. Holstein-Lehn til Friherskabet. Lehn, at anlægge og bære den ham af Hs. Majestæt Kongen af Sverrig og Norge tildeelte Decoration som Ridder af Nordstierneordenen.
Viborger Samler, 1848-11-14
Udnævnelser og Entledigelse. Under 4de November ere Kammerjunker, Major af Jnfanteriet P. H. G. da Plat, R. af D., og Kammerjunker, Ritmester a la suite i Armeen J. F. J. v. Grevencop-Castenschjold allern, udnævnte til Kammerherrer. – Under 8de November er Districtslæge for Hjørring District, Justitsraad P. W. Sünckenberg paa Ansøgning i Naade entlediget fra bemeldte Embede.
Viborger Samler, 1848-11-14
Kjøbenhavns Børs-Cours, den 10de November. Hamborg 2 M. - a vista 197. Bank-Disconto 5 pCt. paa Banco=Vexler 4 pCt. Dito Norske Speciessedler pr. 100 Rdlr. Species 192 1/2 Rbd. (Sg.) 4 pCt. Kgl. Obligationer (uden Renter) 89 Rbd. (Sg.) Nationalbank=Actier 136 Rbd. i r. S. (Sælgere). NB. Med Udbytte fra 1ste August 1848. Roeskilde Jernbane-Actietegning 47 Species. (Sælgere). Øst-Gothlands Panteobligationer af 1846 ved Hambro & Søn 91 i Banco. (Sælgere.)
Viborger Samler, 1848-11-14
Hamborger Børscours, den 7de November: Bordeaur 3 Md. 188 3/5 Lond. 3 Mk. 13 Mk. 8 s.; Amsterdam 2 M. 35. 60. slesv. holst. Species 1/2 Agio; Louis- og Frederiksd. 11 Mk. 3 1/2 s. pr. Stk. i Banco; dansk grov Cour. 24; Skillings=Stkr. 25 a 25 ½, nye 2/3 Stkr. f. f. 39 ½ pCt. slettere end Banco.
Viborger Samler, 1848-11-14
Skibs-Efterretninger. Den 5te De, om Morgenen, udgik fra Østerragger 5 Baade, for at fiske paa Havet, der reiste sig til en Høide, ældre Folk ei mindes at have seet Mage til i længere Tid. De 4 Baade, kom vel lykkeligt, men med megen Besvær iland, hvorimod den 5te forulykkede under Landsætningen og kun 2 Mennesker bleve reddede; derimod tilsatte 5 Mennesker Livet, nemlig Niels Jensen Winter, som efterlader sig Kone og 2 gamle Forældre; Niels Christian Jensen (og hans ældste Søn, 14 Aar gl.), der efterlader Kone, 2 gl. Forældre og 5 Børn; Søren Nielsen, Gøjesen, der efterlader Kone og 4 Børn, samt Peder Nielsen, der ogsaa efterlader sig Kone og 4 Børn. Ved denne Ulykke, mistede saaledes 21 Mennesker deres Forsørgere.
Viborger Samler, 1848-11-14
Døde. Kjøbenhavn: Skibscapitain Carl Ferdinand Jacobsen, 31 Aar; Skibscapitain Knudsens Enke, Maria, f. Popp, 81 Aar; kgl. Vedfoged Jensens Enke, Ane Dorthea, f. Bøgvad Hans Wilhelm Ellermann, 60 Aar; Portner Søren Nielsen, 54 Aar; Johanne Mortensen, f. Nielsen, 36 Aar; Laura Henriette Møller, 31 Aar, forhenv. Skræddermester Johan Christopher Stallknecht, 90 Aar; Johannes Wilhelm Kromfus. - Helsingør. Mad. Ane Marie Larsen, f. Oldau, 38 Aar. Kjøge: Cand. pharm. N. F. Petersen. - Lille Værløse: JftCatharine Bierring. - Sognepræst for Nysted og Herritzlev Menigheder, Provst Ludvig August Nissen, 49 Aar. Sognepræst til Sorø Menighed, Dr. theol. Magnus Sommer R. af D., 87 Aar. - Beringgaard: Louise Maria Nisson, 10 Aar. - Kjerteminde. Forhenværende Amtsforvalter paa Bornholm, Etatsraad Christian Ludvig Sehestedt, 72 Aar. - Odense: Gardist ved den kgl. Livgarde til Fods, Jens Jensen Udbye; Trainkudsk Lars Frandsen Jordkjær. – Faaborg, Kjøbmand Cark Hendrik Sander, 56 Aar. - Fjellebro. Dreier Niels Bachmann. - Aarhuus: Kjøbmand Jens Simmelkiær, 65 Aar. Aalborg: Skipper Simon Christian Holm, 20 Aar. - Veller Præstegaard, Pastor emmer. Andreas Nicolai Flensburg, 67 Aar.
Viborger Samler, 1848-11-14
Copulerede i Meilby Kirke (Todberg Pastorat), den 11te November: Godsforvalter paa Gammel-Estrup Thomas Kjær og Jfr. Margrethe Nielsen af Bygballe. Hilsen og Tak til Hr. Premierlieutenant v. Grønlund, Undertegnede føle ved Afskedens Stund Trang til at tolke Dem, Hr. Lieutenant vore Hjerters velmeente og uskrømtede Taksigelse for den Velville, redebonne Forekommenhed og Humanitet De, som vor Foresatte, i de 7 Maaneder vi have prøvet Krigens Besværligheder har lagt for Dagen imod os. De være, Hr. Lieutenant, forvisset om, at naar Fødelandet atter kalder os til Kamp for den retfærdige Sag, vil Tanken, om, atter at stilles under Dem, gjøre os kommende Besværligheder mindre tung. De har selv dannet flere af os fra Ploven til Geværet, og ogsaa denne Deres Gierning vidste De at udføre som anstaaer sig en brav Foresatte. Modtag herved vor Hilsen og Tak og Levvel til vi atter mødes. Fra 9de Bat. 3die Comp. permitterede. Undercorporaler og Menige.
Viborger Samler, 1848-11-14
AVERTISSEMENTS. Ved det her i Byen indrettende Cholera-Sygehuus skal i Tilfælde af dets Afbenyttelse, ansættes i Oeconom og 4 Opvartere af begge Kjøn. De, der ønske at overtage disse Bestillinger, ville behage derom at henvende sig til Raadmand Hagemann. Sundhedscommissionen i Viborg, den 12te Novbr. 1848.